सीमेंट फैक्ट्री पर किसान की जमीन के सामने दीवार बनाने का आरोप
किसान ने पुलिस उपाधीक्षक से की शिकायत, कहा- लंबे समय से सीमेंट फैक्ट्री प्रबंधन जमीन बेचने के लिए कर रहा मजबूर, इनकार किया तो उसकी जमीन के सामने बनवा रहे दीवार
भास्कर न्यूज | रायपुर मारवाड़
रासगांव के किसान ने सीमेंट फैक्ट्री प्रबंधन पर आरोप लगाया है कि उसने जमीन नहीं बेची तो दबाव बनाने के लिए उसके सामने दीवार खिंचवाना शुरू कर दिया। उसने पुलिस प्रशासन को शिकायत की उसके बावजूद सुनवाई नहीं हुई। मामले में किसान ने अब पुलिस उपाधीक्षक जैतारण से गुहार की है।
किसान प्रहलाद गुर्जर ने शिकायत में बताया कि रास में सीमेंट प्लांट है। उसने अपने वाहनों की आवाजाही के लिए मुख्य गेट से ब्यावर-रास मुख्य सड़क तक फोरलेन का निर्माण करवा रखा है। जिस जगह फोरलेन बनी हुई है वहीं उसकी उनके परिवार की करीब एक सौ सात बीघा जमीन थी। उनके पिता ने भी अपने हिस्से की जमीन बेच दी। उस समय कंपनी ने नई सड़क निर्माण के बाद उनकी जमीन के सामने दीवार नहीं बनाने का वादा भी किया। अब उसकी जमीन को छोड़कर बाकी कंपनी ने खरीद ली। कंपनी के अधिकारी एक साल से उसके परिवार पर भी जमीन बेचने का दबाव बना रहे हैं। उसने नहीं दी तो जमीन में जाने का रास्ता ही बंद कर देने की धमकी दी। बुधवार को जमीन के सामने दीवार बनानी भी शुरू कर दी। किसान का आरोप है कि दीवार पूरी बनने के बाद उसकी जमीन में जाने के लिए कोई रास्ता ही नहीं मिलेगा। एक तरफ गंवई तालाब का रास्ता भी है जिस पर कंपनी ने रेलवे ट्रैक बना रखा है।
मंगलवारको दिया था प्रार्थना पत्र : मामलेको लेकर किसान परिवार ने मंगलवार को जैतारण एसडीएम घनश्याम शर्मा को प्रार्थना पत्र प्रस्तुत किया था। इस पर उन्होंने बुधवार सुबह मामला देखने का आश्वासन भी दिया, लेकिन सुबह मौके पर तो पटवारी पहुंचा और ही रेवेन्यू विभाग का कोई अफसर।
कलदिखवाते हैं
^रिपोर्टमिली है। कल पटवारी से मौका तस्दीक करवाएंगे तभी कुछ पता चल पाएगा। ये लोग रास्ते की मांग कर रहे हैं। रिपोर्ट थानाधिकारी को कार्रवाई के लिए भेज दी है। -वीरसिंहशेखावत, डीएसपी जैतारण
रायपुर मारवाड़. िकसानकी जमीन के सामने िनमार्ण कार्य करने का आरोप।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva